Ministru kabineta noteikumu projekta

**“Grozījumi Ministru kabineta 2007. gada 28. augusta noteikumos Nr. 585 “Noteikumi par iedzīvotāju nodrošināšanu ar pārtiku valsts apdraudējuma gadījumā””**

sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2007. gada 28. augusta noteikumos Nr. 585 “Noteikumi par iedzīvotāju nodrošināšanu ar pārtiku valsts apdraudējuma gadījumā”” (turpmāk – noteikumu projekts) mērķis ir pilnveidot spēkā esošo tiesisko regulējumu, lai nodrošinātu funkcionālu pārtikas apgādes sistēmu iedzīvotāju nodrošināšanai ar pārtiku valsts apdraudējuma gadījumā. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Mobilizācijas likuma 9. panta 6. punkts. Ministru kabineta 2018. gada 30. oktobra sēdes protokollēmuma Nr. 50 52.§ “Informatīvais ziņojums “Par mācību KRISTAPS 2018 secinājumiem” (TA-2170-DV) 4. punkts |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ieviešot visaptverošu valsts aizsardzības sistēmu, par vienu no prioritārām jomām valsts apdraudējuma gadījumā ir noteikta sabiedrības nodrošināšana ar pārtiku. Pašlaik iedzīvotāju apgādi krīzes situācijās regulē Ministru kabineta 2007. gada 28. augusta noteikumi Nr. 585 “Noteikumi par iedzīvotāju nodrošināšanu ar pārtiku valsts apdraudējuma gadījumā” (turpmāk – noteikumi), kuros Zemkopības ministrijai uzdots plānot un koordinēt pārtikas atlikto piegādi atbilstoši normatīvajiem aktiem par atliktajām piegādēm iedzīvotāju nodrošināšanā ar pārtiku iedzīvotājiem. Pašreizējā situācija atlikto piegāžu jomā liecina par to, ka ierobežoto valsts budžeta līdzekļu dēļ normatīvajos aktos noteiktais atliktās piegādes mehānisms reālajā dzīvē nedarbojas, tāpēc atliktā piegāde pārtikas produktiem līdz šim nav plānota un līgumi ar uzņēmumiem par pārtikas preču piegādi valsts apdraudējuma gadījumā nav slēgti. Lai nodrošinātu reālistisku pieeju iedzīvotāju nodrošināšanai ar pārtiku krīzes situācijās, nepieciešams pilnveidot esošo normatīvo regulējumu, kā papildu iespēju produktu nodrošinājumam paredzot arī pieprasījumus pārtikas ražošanas komersantiem par noteikta veida preču ražošanu un piegādi, lai varētu organizēt pārtikas piegādi situācijās, kad nav noslēgti līgumi par preču atlikto piegādi. Noteikumu 1.pielikuma tabulā minēto pārtikas produktu dalījums, kas veido vienas dienas uztura normu pa noteiktām vecuma grupām, ir pārāk plašs un izvērsts, tādēļ esošais produktu saraksts ir optimizējams, atstājot tajā tikai tos produktus, kurus valsts tautsaimniecība spētu nodrošināt valsts apdraudējuma gadījumā. Tādēļ noteikumu projekts paredz, ka, iestājoties valsts apdraudējuma situācijai, tiks noteikta normēta pārtikas apgāde ar tādiem pamatproduktiemkā graudaugu pārslas, milti, putraimi, makaroni, gaļas un zivju konservi, sausiņi u.c., kurus valsts tautsaimniecība spētu nodrošināt valsts apdraudējuma gadījumā un kuri būtu ātri pagatavojami un ar diezgan ilgu derīguma termiņu.Turklāt valsts apdraudējuma gadījumā ar pārtikas produktiem par valsts budžeta līdzekļiem prioritāri tiks nodrošināti valsts iekšienē pārvietotie civiliedzīvotāji (evakuētie) vai citi cietušie iedzīvotāji, kā arī personu grupas, kas ir tieši atkarīgas no valsts vai pašvaldības atbalsta, t.i., valsts apgādībā esošas iestādes, sociālās aprūpes nami, internātskolas, slimnīcas, kā arī par valsts apdraudējuma novēršanu atbildīgās iestādes. Attiecībā uz pārējiem iedzīvotājiem (mājsaimniecībām) ar Ministru kabineta sēdes 2019. gada 8. janvāra protokola Nr. 1 29.§ “Informatīvais ziņojums “Par visaptverošas valsts aizsardzības sistēmas ieviešanu Latvijā”” paredzēts, ka “jāizveido nepieciešamo preču saraksts, kurus izplatīt Latvijas iedzīvotājiem, lai viņi varētu savlaicīgi sagatavot personīgos krājumus krīzes gadījumiem. Šādām personīgajām rezervēm vajadzētu nodrošināt iedzīvotāju iztiku vismaz vienas nedēļas garumā autonomā režīmā”.Lai noskaidrotu tautsaimniecības kapacitāti iedzīvotāju nodrošinājumam ar nepieciešamajiem pārtikas produktiem valsts apdraudējuma gadījumā, notika tirgus izpēte. Izpētes laikā tika apkopota informācija par nozīmīgākajiem pārtikas uzņēmumiem pa noteiktām produktu kategorijām, piemēram, graudaugu pārstrāde, gaļas vai zivju konservu ražošana, maizes un sausmaizīšu ražošana, dzeramā ūdens ražošana u.c. |
| 3. | Projekta izstrādē iesaistītās institūcijas un publiskas personas kapitālsabiedrības | Nav. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz:* Vides aizsardzības un reģionālās attīstības ministriju, Latvijas Republikas pilsētas pašvaldībām un novada pašvaldībām;
* pārtikas ražotājiem un piegādātājiem, kas ražos un piegādās noteikta veida pārtikas produktus atbilstoši pieprasījumam.
 |
| 2. | Tiesiskā regulējuma ietekme uz tautsaimniecību un administratīvo slogu | Ietekme nav nosakāma, jo tā atkarīga no valsts apdraudējuma veida un ilguma. |
| 3. | Administratīvo izmaksu monetārs novērtējums | Projekts šo jomu neskar.  |
| 4. | Atbilstības izmaksu monetārs novērtējums | Nav.  |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts no 14.11.2019. līdz 29.11.2019. tika publicēts Zemkopības ministrijas tīmekļvietnē [www.zm.gov.lv](http://www.zm.gov.lv) un Ministru kabineta tīmekļvietnes sadaļā “Valsts kanceleja” – “Sabiedrības līdzdalība”. Tādējādi sabiedrības pārstāvjiem bija iespēja līdzdarboties projekta izstrādē, rakstveidā sniedzot viedokļus par projektu. |
| 2. | Sabiedrības līdzdalība projekta izstrādē | <https://www.zm.gov.lv/zemkopibas-ministrija/apspriesanas/ministru-kabineta-noteikumu-projekts-grozijumi-ministru-kabineta-2007-?id=848>  |
| 3. | Sabiedrības līdzdalības rezultāti | Komentāri nav saņemti. |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Noteikuma projekta izpildi nodrošinās Zemkopības ministrija sadarbībā ar Latvijas Republikas pilsētu un novada pašvaldībām, piesaistot Vides aizsardzības un reģionālās attīstības ministriju.No Pilsonības un migrācijas lietu pārvaldes tiks pieprasīta informācija par iedzīvotāju skaitu pa vecuma grupām un to sadalījumu pa novadu un pilsētu administratīvajām teritorijām pēc stāvokļa katra gada 1. janvārī. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts tiks izpildīts atbilstoši esošajām pārvaldes funkcijām. |
| 3. | Cita informācija | Nav. |

|  |  |
| --- | --- |
|  |  |
| Zemkopības ministrs  | K. Gerhards |

Sējāne 67027162

Liga.Sejane@zm.gov.lv